recursal/SuperWikiNEXT-32B huggingface dataset:
Petro-kirko en Sömmerda
Tomboŝtonoj ĉeportalaj
La protestantisma **Preĝejo Sankta Petro** (germane: *Kirche St. Petri*) staras en la urbo Sömmerda en Germanujo. Ĝi apartenas al la samnoma komunumo ende de la subdistrikto eklezia Eisleben-Sömmerda de Evangelia Eklezio en Meza Germanlando.

Historio
--------

La en 1407 starigitia kirko estas la tria kirka konstruaĵo sur la sama grundo ĉar ĝi posteulis la en 1398 brulkonsumiĝitan ejon. Post la Tridekjara milito necesis nova malkonstruo dume la turo jam faligitis en 1617. La nova turo finitis en la jaro 1718-a, kun belegaj spajro kaj lanterno. Temas pri halaĵo kun altaj rondarkaj fenestroj kaj galerialirejo suda. Interne galerio triflanka ĉirkaŭas la navon. Restaŭriĝo faritis en 1985; rustika plafono breta kun pentraĵoj de Johann Christian Reinhardt el 1698 perfektigas la ĉambron. Reprezentatas Sankta Triunuo kun anĝeloj kaj Marteno Lutero.

Meblaro
-------

Predelo granda duzona de 1695 dekoraciitis kun bildoj pri krucumo de Jesuo kaj resurekto kaj kelkaj aliaj figuretoj (de Petro kaj Paŭlo kaj alia krucumo: verŝajne el retablo de la 15-a jarcento). Antaŭ la norda vando staras predikejo kun alta piedo kiu atingeblas tra ponteto disde la sakristio. Supre de la parapeto ponteta estas vidmalblindigilo kun emblemaj artagĵoj. La balustradeto ambona montras kolonojn elegantajn kaj bildojn pri Kristo Savinto, la apostoloj kaj la evangeliistoj. 

Tamen estas la plej altvalora malfrumezepoka meblo triparta retablo kun la enskribita dato 1464, kiun supozite verkis la majstro de la Tomaso-altaro ĉe Preĝejo Sankta Tomaso (Erfurto), estante en la posedo de la Ciriako-komunumo de Sömmerda-Schallenburg. Centre spekteblas la kronado de la Virgulino Maria kun po tri sanktuloj mezkestete respektive triptikinternflanke. Malinternflanke estas anunciacia sceno. El la antaŭula ejo venis pluraj malfrugotikaj skulptitaj figuroj (Anna Triopa, krucifikso kun du sanktuloj) kaj granda okangula baptopelvo. 

La unua orgeno faritis fare de Johann Georg Krippendorf; post pluraj plibonigoj okaze de restaŭradoj estis lastfoje en 1957 ke Gerhard Kirchner el Vajmaro revizoris, riparis, sonplibeligadis. Ĝi ĝis hodiaŭ bone funkcias.  havante 18 registrojn, du klavarojn kaj pedalon.

Ĉirkaŭaĵoj
----------

Ĉe la suda flanko de la kirko oni havas tomboslabojn el la 17-a kaj 18-a jarcento. Ĉirkaŭas la kirkon tombejo kiu uzitis ĝis 1858, kun malnova muro kaj pordo. Ene estas reliefoj kun inicialoj kaj la datoj 1567 kaj 1671.

Literaturo
----------

* Georg Dehio: *Handbuch der deutschen Kunstdenkmäler. Thüringen.* Unua eldono. Deutscher Kunstverlag München/Berlin 1998, ISBN 3-422-03050-6, p. 1149–1150.

Notoj
-----

1. ↑
2. ↑  Prie ĉe nederlanda orgenlisto

Eksteraj ligiloj
----------------

* Kategorio Preĝejo Sankta Petro (Sömmerda) en la Vikimedia Komunejo (Multrimedaj datumoj)

* Retpaĝoj de *Kirchenkreis Eisleben-Sömmerda*

51.15710611.112741Koordinatoj: 51° 9′ 26″ N, 11° 6′ 46″ O (mapo)
La **preĝejo Sankta Mikaelo** estas romkatolika Monumento historia en Hungario, en vilaĝo Zalamerenye sur monteto apud la tombejo.

Historio
--------

Kirko funkciis tie jam dum la mezepoko, kiun la turkoj plene detruis en la 16-a jarcento. La nun videbla preĝejo konstruiĝis inter 1757-1760. La orgeno ekfunkciis en 1886.

Konstruaĵo
----------

La konstruaĵo situas sola. En mezo de la fasado altiĝas la turo. La turopinto imitas sonoriloformon. La navo estas simpla brikoforma. La sanktejo direktiĝas al oriento. En la norda flanko sakristio etendiĝas. Interne la sekpentraĵoj estis pentritaj en 1962. La pentritaj vitraloj pretiĝis en komenco de la 20-a jarcento. La predikejo kaj ambaŭ flankaj altaroj estis faritaj en la 18-a jarcento. La ĉefaltara bildo prezentas Sanktan Mikaelon, kiam li venkas la diablon.

Kermeso okazas la 8-an de novembro.

Fontoj
------

* 
* hungare
* hungare kun multe da fotoj
* hungare

* La flanka partoLa flanka parto
* La absidoLa absido
* Interno de la preĝejoInterno de la preĝejo
* La predikejoLa predikejo
bierfarejo *Dingslebener Privatbrauerei Brauerei 
Metzler* en suda Turingio
restoracio en Ilmenau kiu portas la nomon de la bierfarejo
La bierfarejo **Dingslebener Privatbrauerei** estas privata firmao en Dingsleben, Germanujo, estante de pli ol 125 jaroj en la posedo de familio Metzler. Nuntempe perlabore aktivas jam la kvina generacio; dungatas ĉ. dudeko da uloj.

Historio
--------

August Metzler, naskiĝinta en 1866 je Dingsleben, devis pro akcidento rezigni pri sia metio kaj en la aĝo de 28 jaroj, post plukeriĝvojaĝo reveni patrujen. Akirinte la vilaĝan gastejon li transprenis la bierfaradajn taskojn por la vilaĝanoj. Li ĉefe faris bieron por la propra restoracio, ĉirkaŭ po 300 hektolitroj por jaro. En la 1950-aj jaroj apud la bierfarejo estas ankoraŭ viandovendejo kaj farmo. En 1958 fariĝis kolĥozo kaj la bierfarejo sole ekfiguris en la metiara listo de Hilburghausen.

En 1985 ekrespondecis Ulrich Metzler, lia nepo, sole transprenis la entreprenon kaj evoluigis la fabrikon je unu el la plej grandaj privataj bierfarejoj de GDR. En 1990 laboris surloke dek dungatoj.

Fakoj
-----

Krom la komercado per propraj markoj (ekz. *Dingslebener Edel-Pils*, *Dingslebener Lava-Schwarzbier*) efektivigatas komisiaj mendoj kaj produktado por superbazaraj ĉenoj. En la botelplenigejo po 15 miloj da aĵoj plenigeblas por horo. Ĝis 2020 la bierelfaro atingis 20 hektolitrojn al kio aldonotas la sama kvanto da limonadoj de la marko *Osta*.

La regionoj en kiujn oni liveras disde Dingsleben estas ĉefe la novaj federaciaj landoj, krome vendatas al klientoj en najbara Frankonio. Eksportatas al Rusujo, Japanujo, Polujo kaj Rumanujo (stato de aprilo 2021).

Produktoj (elekto)
------------------

emblemo
En 2021 produktitas la jena gamo de specialaĵoj:

| biertipo | alkohola forto | gradoj de Plato (°P) |
| --- | --- | --- |
| Dingslebener Urtyp | 4,9 | 11,4 |
| Dingslebener Lava-Schwarzbier | 6,0 | 13,0 |
| Dingslebener Diätdem-Pils | 4,9 | 9,0 |
| Dingslebener Lux | 4,9 | 9,0 |
| Dingslebener AUBI | <0,5 | 0 |
| Dingslebener Himbeer-Kirsch-Radler | 2,5 | 6 |
| Dingslebener Küsten-Radler | 2,5 | 6 |
| Dingslebener Sanddorn-Weizen | 4,9 | 16 |
| Dingslebener Erdbeer Weizen | 4,7 | 16 |
| Dingslebener Durstlöscher | 4,9 | 11 |

Eksteraj ligiloj
----------------

* Kategorio Privata bierfarejo Metzler (Dingsleben) en la Vikimedia Komunejo (Multrimedaj datumoj)

* hejmaĝo
* malnovaj bierboteletikedoj
* "Die größte Privatbrauerei der DDR." Ĉe: *superillu.de*, 12.10.2017

Notoj
-----

1. ↑   Hans-Jürgen Salier: *Auf dem Weg zum Erfolg*, Salier Verlag, Dingsleben kaj Leipzig 2017, ISBN 978-3-943539-78-3
2. ↑   informoj sur la firmaohejmpaĝo. Arkivita el la originalo je 2022-11-24. Alirita 2022-11-24.

50.43127777777810.595388888889Koordinatoj: 50° 25′ 53″ N, 10° 35′ 43″ O (mapo)
La **preĝejo Sankta Spirito** estas katolika historia monumento en vilaĝo Bükkszék (Hungario).

Tombejo, navo, sonorilostablo

Historio
--------

Tiu ĉi romanika kirko estis konstruita en la 12-a aŭ la 13-a jarcentoj. En la 15-a jarcento ĝi estis trakonstruita parte laŭ gotiko, ĉe la pordo estas legebla 1472. Dum dominado de turkoj la kirko ruiniĝis, poste inter 1747-1750 kaj en 1759 ĝi estis rekonstruita laŭ baroko, pli poste en 1851. Depost arkeologia esplorado plena restaŭrado okazis en 1960.

Konstruaĵo
----------

La kirko situas sola sur malalta monteto ĉe la tombejo en rando de la vilaĝo. La fasado estas simetria, meze la enirejo estas videbla. La navo finiĝas en kvarangula absido, kiu estas iomete malpli larĝa, ol la navo. La baroka sakristio aliĝas al la navofino. En flanko de la navo estas videbla enmurita pordo kaj romanika fenestro. Interne la altara bildo estis pentrita en 1943. Menciindas ligna skulptaĵo (ĉirkaŭ 1750). En 1999 oni metis 2 vitralojn en la sanktejon, kiuj prezentas Sanktan Maria-n kaj Elizabeton.

Sonorilostablo

Sonorilostablo
--------------

La kirko neniam havis turon aŭ kampanilon, tial apude kuŝas kvarangula sonorilostablo el ligno.

Kermeso okazas en la dimanĉo de Pentekosto.

Fontoj
------

* hungare kun fotoj
* hungare kun fotoj
* hungare kun fotoj
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Nikolao-kirko en Brotterode
Panoramo interna
Altaraj fenestroj
Orgeno de Wilhelm Rühlmann
Protestantisma **Preĝejo Sankta Nikolao** (germane: *Kirche St. Nicolai*) troviĝas en la kvartalo Brotterode de la urbo Brotterode-Trusetal en Germanujo.

Historio
--------

En 1364 menciitis la unuan fojon Nikolao-kirko kiu brulkonsumiĝis en 1428. En 1523 estiĝis sur la sama grundo ŝtona novkonstruitaĵo kiu cedis inter 1778/79 al pli granda ejo. Kun du galerioj ĝi havis 1200 sidlokojn. 

En la 10.7.1895 fajrego detruis kvazaŭ komplete la komunumon Brotterode, inklude la kirkon. Jam en la 30.9.1898 startis nova konstruo laŭ novgotika stilo kaj konsekriĝo eblis en la 10.7.1900. Por la tuto elspezitis 136.000 oraj markoj. La el sabloŝtono farita kirko donas lokon al naŭ cent fideluloj. La interno estas el piceligno kaj la fenestroj estas plumbe vitritaj: meze staras Jesuo Kristo invitadanta en ruĝa vestaĵo de amo. Maldekstre estas Sankta Petro kun blua-viola kostumo (simbolo de kredo), dekstre Sankta Paŭlo en verda (simbolo de espero).

Tri bronzaj sonoriloj el Apolda estas enture. La orgenon faris en 1901 firmao Rühlmann el Zörbig kaj ĝin restaŭris en 1999 la firmao *Waldkircher Orgelbau Jäger & Brommer*.

Notoj
-----

1. ↑   Hejmpaĝo de la Evangelia Eklezio Kurhessen-Waldeck. Arkivita el la originalo je 2016-07-15. Alirita 2021-07-08.
2. ↑  La kirko ĉe porturisma paĝaro

Eksteraj ligiloj
----------------

* Kategorio Preĝejo Sankta Nikolao (Brotterode) en la Vikimedia Komunejo (Multrimedaj datumoj)

50.82569410.446114Koordinatoj: 50° 49′ 32″ N, 10° 26′ 46″ O (mapo)
 
* Priskribo de la preĝejo sur la hejmpaĝo de la komunumo
**Sándor Gyimesi** [ŝAndor djimeŝi], laŭ la hungarlingve kutima nomordo **Gyimesi Sándor** estis hungara ekonomihistoriisto, arkivisto, altlerneja instruisto.

Sándor Gyimesi naskiĝis la  30-an de julio 1933(nun 1933-07-30) en Újfehértó, li mortis la 2-an de oktobro 1995 en Budapeŝto.

Biografio
---------

Sándor Gyimesi maturiĝis en gimnazio en Nyíregyháza en 1953, poste li akiris pedagogian diplomon en Universitato de Debrecen en 1958. Post la diplomo li laboris jaron en arkivo de Debrecen, poste jaron en arkivo de Sátoraljaújhely. Intertempe en 1959 li doktoriĝis en la universitato en 1959, en 1960 li akiris arkivistan licencon, poste li estis arkivestro en Miskolc (1960–1964), pli poste ĝis 1980 li havis statuson en esplora centro de Ekonomia Universitato Károly Marx, fine li estis vicestro de la centro (1980–1985), respektive estro (1985–1990). Li instruis en la ekonomia universitato (1991–1995), eĉ pli frue en Scienca Universitato Attila József kiel katedrestro (1974–1986). Li kandidatiĝis (CSc) en 1971 antaŭ la Hungara Scienca Akademio. Li edziĝis en 1965. Li ricevis premiojn inter 1948-1998.

Elektitaj kontribuoj
--------------------

* *Debrecen jobbágyfalvi birtokai* (disertaĵo, 1959)
* *A telepítvényes falvak népe. Egy átmeneti csoport a jobbágyság peremén.* (1965)
* *Magyar gazdaságtörténet I/1. Magyar gazdaságtörténet 1848-ig.* (studenta lernolibro, 1971, 15-a eldono: 1990)
* *A városok a feudalizmusból a kapitalizmusba való átmenet időszakában. Funkcionális és strukturális változások Nyugat-Közép-Kelet-Európa városhálózatában, különös tekintettel Magyarországra.* Monográfia és kand. értek. is. (monografio kaj disertaĵo, 1975)
* *Középkori egyetemes történet. A feudalizmus kialakulása és típusai.* (studenta lernolibro, 1985, 1989)
* *Stadtgeschichtsforschung in Ungarn* (1989)
* *Utunk Európába. A magyar és az európai gazdaság viszonya a honfoglalástól a 20. század elejéig.* (studenta lernolibro, 1993, 5-a eldono: 2006)

Fontoj
------

* biografio hungare
* verkoj

Referencoj
----------

1. ↑   hungarlingva datenaro de muzeo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 841073
 |



* Portalo pri Biografio
Pentraĵo de ĉirkaŭ 1651 de David Teniers la juna priskribanta parton de fama kolekto formita de Leopoldo Vilhelmo de Aŭstrio kiam li estis Guberniestro de la Habsburga Nederlando ekde 1647 ĝis 1656.
**Privata kolekto** estas private posedata kolekto de verkoj (kutime artaĵoj). En kunteksto de muzeo aŭ arta galerio, tiu termino signifas, ke iu verko ne estas posedata de tiu institucio, sed estas prunto el unuopulo aŭ organizo, ĉu por portempa ekspozicio aŭ por longdaŭro. Tiu fonto estas kutime **artokolektisto**, kvankam ĝi povas esti ankaŭ lernejo, eklezia institucio, banko, aŭ alitipa kompanio aŭ organizo. Kontraste, kolektantoj de libroj, eĉ se ili kolektas pro estetikaj tialoj (fajnaj librobindaĵoj aŭ ilustritaj manuskriptoj por ekzemplo), estas nomataj bibliofiloj, kaj iliaj kolektoj estas tipe referencataj kiel libraroj.

Privataj kolektoj jam estis iel popularaj inter kleruloj en la Renesanco kaj plue estis en diversaj epokoj kaj landoj. Lastatempe tre multekostegaj artaĵoj estas aĉetataj de la plej riĉaj kaj influaj gravuloj de la tuta mondo. Fakte artaĵoj estas inter la plej multekostegaj varoj en la tuta mondo kaj ili estas vendataj/aĉetataj plej ofte pere de aŭkcio. Plej ofte tio rezultas en fiskaj profitoj por la artokolektisto.

Vidu ankaŭ
----------

* Kolektado
* Librokolektado
* Mecenato
* Muzeo

* Kategorio Privata kolekto en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 690901
* GND: 4328335-4
* NKC: ph135214
 |
**Preĝejo de Sankta Spirito** estas romkatolika preĝejo en Hungario, en Budapeŝto.

Historio
--------

Pli frue kapelo konstruiĝis tie en 1856 kaj ĝi iĝis ankaŭ paroĥo en 1919. La nun videbla impona preĝejo estis konstruita en la 1930-aj jaroj. Dum la 2-a mondmilito la preĝejo ruiniĝis, poste oni rekonstruis ĝin. En la 1960-aj jaroj la interna parto (ankaŭ la freskoj estis pentritaj. Inter 1975-1986 daŭre okazis diversaj renovigoj. En 1987 la orgeno ekfunkciis.

Konstruaĵo
----------

La preĝejo situas sola en parko ĉirkaŭita per loĝkvartalo konstruita dum la socialismo. La unusola malpinta turo troviĝas en mezo de la fasado, sube estas la ĉefenirejo, pli supre estas fenestrorozo. La ĉefnavo havas ankaŭ pli malgrandan navon, kiu krucas la ĉefnavon. La absido estas duonronda. En la sanktejo situas baptoputo kun skulptaĵo pri Johano Baptisto. La 2 flankaj altaroj estas dediĉitaj al Dipatrino kaj Koro de Jesuo. La preĝejo havas 85 fenestrojn, kie estas vitraj bildoj interalie pri la hungaraj sanktuloj.

Fontoj
------

* hungare
* hungare
* hompaĝo Arkivigite je 2012-10-28 per la retarkivo Wayback Machine

Parto de la fasado

* Kategorio Preĝejo Sankta Spirito (Zugló) en la Vikimedia Komunejo (Multrimedaj datumoj)
***Prizrak brodit po Evrope*** (ruse *Призрак бродит по Европе*) filmita en la jaro 1923 estas horora muta filmo de reĝisoro Vladimir Gardin. Ĝi estis bazita sur la novelo de Edgar Allan Poe de 1842 nome *The Masque of the Red Death*, kvankam la filmo ne ĝuste sekvas tiun rakonton. La filmo montras masakron sur la Odesa ŝtuparo kiu eble utilis kiel inspiro por la pli fama sceno en la filmo de Sergej Eisenstein nome *Kirasŝipo Potjomkin*.

La fiera gvidanto de nenomita eŭropa nacio renkontas junan paŝtistinon promenante ekstere. Li enamiĝas al ŝi, sed Sorto antaŭordigis ke li devas suferi pro la maniero kiel li sklavigis kaj mistraktis sian popolon. La patro de la knabino montriĝas por esti la gvidanto de grupo de revoluciuloj kiuj serĉas faligi la despoton. La intrigo tute ne sekvas la novelon de Edgar Allan Poe.

Referencoj
----------

1. ↑  ПРИЗРАК БРОДИТ ПО ЕВРОПЕ
2. ↑  Призрак бродит по Европе (1922)

|  |  |
| --- | --- |
| Bibliotekoj | * PeEnEo: 780963
 |
**Preĝejo Sankta Paŭlo** (germane *Paulskirche*) estis unu el la multnombraj preĝejoj en la urbocentro de Erfurto, Germanujo (Paulstraße nr. 11). Hodiaŭ de tio nur restis turo.

Historio
--------

La preĝejo estis unuafoje menciita en 1216 kiel paroĥa preĝejo. En 1465 oni konstruis la turon, tri jarojn poste rekonstruitis la preĝejo. La navo troviĝis norde de la turo kaj estis renovigita en 1648. Post fajro en 1736 oni malkonstruis la navojn sed lasis la turon, kiun oni restaŭradis, plialtigis je unu etaĝo kaj ekuzis kiel kampanilon por la Dominikana preĝejo. La lastaj restoj de la navo forigitis en 1759.

Kafejoj
-------

La unua etaĝo de la enkirka kafejo, 2014
Ĝis 2015 ĉi tie troviĝis la *Kafejo Paul*, kies luprenanto prizorgas ankaŭ la turon. La kelneroj (sub gvido de s-ro Vetter) responsis dum la 91-a Germana Esperanto-Kongreso pri la manĝaĵoj de la kongresanoj. Post 2015 la kafejo de tempo al tempo uzitis far la anoj de la Konsilantargimnazio evangelia. De tempo al tempo okazis ene malgrandaj ekspozicioj kaj kultureventoj. 

En decembro 2018 malfermis Julius Tantoh kaj lia teamo afrikan kafejon samloke kaj samnome.

Eksteraj ligiloj
----------------

* Pri la eksa kirko ĉe *erfurt-web*.
* Hejmpaĝo de la kafejo, kun kelkaj prihistoriaj informoj
La insulo **Rennell**, surloke konata kiel **Mugaba**, estas la ĉefa insulo de du neloĝataj insuloj kiuj formas la provincon Rennell kaj Bellona en la Salomonoj. La insulo Rennell havas terareon de 660 km² kaj estas ĉirkaŭ 80 km longa kaj 14 km larĝa. Ĝi estas la dua plej granda korala atolo en la mondo kun la plej granda lago en insula Pacifiko (Lago Tegano) kiu estas listita kiel Monda heredaĵo de Unesko. La insulo Rennell havas populacion de ĉirkaŭ 3 000 personoj de polinezia deveno kiuj ĉefe parolas Renbelan, piĝinan kaj kelkaj la anglan. Rennell kaj Bellona estas du el kelkaj insuloj en melaneziaj Salomonoj klasitaj kiel Polinezio (dum aliaj estas Sikaiana, Ontong Java, Tikopia, Anuta, Insuloj Duff kaj kelkaj Insuloj Reef).

La insulo kuŝas je 236 km sude de Honiaro kaj je 1,900 nordoriente de Brisbano. La provinca ĉefurbo estas Tigoa, ĉe la okcidenta pinto de la insulo.

Historio
--------

La Batalo ĉe insulo Rennell (en angla: Battle of Rennell Island, en japana: レンネル島沖海戦) okazis la 29an–30an de Januaro 1943. Ĝi estis la lasta grava marbatalo inter Usona Ŝiparmeo kaj la Imperia Japana Ŝiparmeo dum la kampanjo de Guadalcanal en la Pacifika Fronto de la Dua Mondmilito. Ĝi okazis inter la insuloj Rennell kaj Guadalcanal en la sudaj Salomonoj.

11° 40′ S 160° 10′ O﻿ / ﻿11.667 °S, 160.167 °O﻿ / -11.667; 160.167 (mapo)Koordinatoj: 11° 40′ S 160° 10′ O﻿ / ﻿11.667 °S, 160.167 °O﻿ / -11.667; 160.167 (mapo)

Notoj
-----

1. ↑  Joshua Calder (2006).  Largest Coral Atoll in the world. World Island Information. Alirita 2008-10-10.
2. ↑  UNEP World Conservation Largest lake in the Pacific. *Protected Areas Programme*. United Nations. Arkivita el la originalo je 2008-07-18. Alirita 2008-10-10.

 Arkivigite je 2008-07-18 per la retarkivo Wayback Machine  Arkivita kopio. Arkivita el la originalo je 2008-07-18. Alirita 2012-11-20.

* Kategorio Insulo Rennell en la Vikimedia Komunejo (Multrimedaj datumoj)
**Franciskana preĝejo Sankta Petro de Alcántara** estas romkatolika historia monumento (apude monaĥejo) en Hungario, en urbo Budapeŝto, en distrikto Belváros-Lipótváros.

Historio
--------

Dum regado de Béla la 4-a konstruiĝis la preĝejo en la 1250-aj jaroj, supozeble ankaŭ la monaĥejo tiutempe konstruiĝis. En 1298 en tiu preĝejo okazis meso por la parlamentanoj. En 1526 la turkoj parte detruis la kirkon. En 1541 la turka dominado stabiliĝis, tial la preĝejo iĝis moskeo. La reokupo okazis en 1686 kaj jam dum la sieĝo kristana meso okazis en la tiama gotika preĝejo, kiu poste barokiĝis. Inter 1950-1990 la franciskanoj estis forigitaj, sed nun la monaĥejo estas centro de la hungaraj franciskanoj.

Konstruaĵo
----------

La kirko situas laŭ la trotuaro ĉe stratangulo, antaŭe kruco pretiĝis jam en 1763. En mezo de la fasado estas la enirejo. La absido estas brikoforma, sed pli malgranda, ol la navo. Inter la absido kaj la trotuaro restis malplena loko, sed la sekva domo profitis ĝin. La turo estas ĉe la malantaŭa parto. Ekstere estas videblaj skulptaĵoj pri Sankta Petro el Alcántara, Sankta Ludoviko el Tuluzo, Sankta Roĥo, Sankta Francisko el Asizo, Sankta Antonio el Padovo, tamen la plej menciinda estas reliefo, kiu prezentas la inundon de 1838. Interne la ĉefaltaro pretiĝis en 1740. La flankaj bildoj prezentas morton de Sankta Jozefo, la alia Sanktan Anna-n.

Ornama enirejo de la kirko
Menciindas, ke la placo, kiun vi vidas en la malnova foto, nomiĝas "Ferenciek" (=franciskanoj).

Inter 1931-1998 la orgenisto estis Ferenc Gergely, poste li estis entombigita en la kripto.

Kermeso okazas en la 19-an de oktobro.

Fontoj
------

* hungare
* hungare Arkivigite je 2011-06-29 per la retarkivo Wayback Machine

Reliefo pri la inundo ekstere sur la muro
Interna parto de la franciskana kirko

* Kategorio Preĝejo Sankta Petro (Belváros) en la Vikimedia Komunejo (Multrimedaj datumoj)
La **preĝejo Sankta Triunuo** estas romkatolika historia monumento en Hungario, en urbo Balassagyarmat, en la urbomezo.

Historio
--------

La unua preĝejo de Balassagyarmat estis konstruita en la mezepoko, la sekva en 1697. La nun videbla preĝejo konstruiĝis inter 1740 kaj 1746. En 1906 la plena konstruaĵo renoviĝis. La orgeno estis farita en 1908, ĝi trakonstruiĝis en 1928 kaj 1981.

Konstruaĵo
----------

La preĝejo situas laŭ la ĉefstrato ĉe stratangulo. En mezo de la fasado malsupre estas la enirejo, plej supre la kvadrata malalta turo. En dekstra parto de la fasado ŝtona kruco estas videbla (1866). Interne 5 altaroj troviĝas. La ĉefaltaro estis malkonstruita en 1972, poste moderna altaro konstruiĝis, kiu ne konformas al la baroka interno. En la sama jaro konstruiĝis la mesa altaro el blanka marmoro. La ceteraj altaroj estas dediĉitaj al Dipatrino, Koro de Jesuo, Sankta Anna, Sankta Feliciano. La predikejo estas baroko. Feraj kolonoj tenas la galerion.

Kermeso okazas en la tago de Sankta Triunuo.

Fontoj
------

* hungare kun fotoserio
* hungare kun foto
* oficiala paĝo Arkivigite je 2009-02-12 per la retarkivo Wayback Machine
* hungare
* hungare kun fotoserio

Interno de la kirko

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Internacia Universitato Imamo Ĥomejni** (perse **دانشگاه بین المللی امام خمینی** ‎; angle *Imam Khomeini International University*, akronime **IKIU**) estas publika internacia universitato en Irano, fondita post la Islama Revolucio. Ĝi estas lokita en la urbo Kazvino.

Historio
--------

La Internacia Universitato Imamo Ĥomejni estis establita en 1984 sub la aŭspicioj de la irana Ministerio de Scienco, Esplorado kaj Teknologio kiel islama scienca kaj eduka institucio.

En 1991, la Internacia Universitato estis nomita laŭ la fondinto de la Islama Respubliko de Irano, Imamo Khomeini.

Aktuale en 2016, la instruistaro de la Universitato inkluzivas 416 instruistojn kiuj trejnas fraŭlojn en 41 specialaĵoj, majstroj en 54 specialaĵoj kaj kuracistoj en 12 programoj. 6 300 iranaj kaj 530 eksterlandaj studentoj studas ĉe 6 fakultatoj de la universitato en 107 fakoj, kaj 260 eksterlandaj studentoj estas trejnitaj en kursoj ĉe la Centro por la Studo de la Persa Lingvo .

Organizo
--------

En junio 2016, la ĉefa eduka procezo en la universitato estas aranĝita en 6 fakultatoj nome la jenaj:

1. fakultato de Arkitekturo kaj Urba Planado
2. fakultato de Natursciencoj
3. fakultato de Inĝenieristiko kaj Teknologio
4. fakultato de Islamaj Sciencoj kaj Studoj
5. fakultato de Sociaj Sciencoj
6. fakultato de Filologio kaj Homsciencoj.

Internacia kunlaboro
--------------------

La Universitato aktive disvolvas internacian kunlaboron en la kampo de studentaj interŝanĝoj kaj efektivigo de komunaj sciencaj kaj edukaj projektoj kaj programoj. Nuntempe, IKIU havas duflankajn interkonsentojn kun la Universitato de Valencio, Ŝanhaja Universitato de Fremdlingvoj, Ŝtata Universitato de Kazano, Ŝtata Humanitara kaj Pedagogia Universitato de Tatario.

La Persa Lingvolernado-Centro bonvenigas studentojn el pli ol 96 landoj kaj provizas studentojn per la plezuro de lingvolernado per lingvolaboratorioj, bibliotekoj kaj komputilejoj. Amirreza Vakilifard estas fondmembro de la unua fako pri instruado de la persa lingvo en Irano celita al eksterlandaj studentoj. La persa lingvo estas instruata al eksterlandaj studentoj ekde 1995.

Referencoj
----------

1. ↑  misio de IKIU
2. ↑  "روابط عمومی".

Eksteraj ligiloj
----------------

* IKIU fotogalerio[*rompita ligilo*]
* Oficiala retejo Arkivigite je 2023-07-17 per la retarkivo Wayback Machine
* Oficiala bzte retejo
* Anglalingva retejo
* Arabalingva retejo


|  |  |
| --- | --- |
| Bibliotekoj | * PeEnEo: 839310
* VIAF: 124560917
* ISNI: 0000 0000 8608 1112
 |
**Procezaŭtomatigo** estas tekniko, kiu realigas sistemojn por kontrolado de fizikaj kaj kemiaj procezoj praktike sen interfero de homa agado.

Pravigo
-------

La uzado de sistemoj por la kontrolado de procezoj estas unue sekureco;
ĝi devas ebligi operacii la procezon je sekura kaj profita maniero.
Estas atingita per kontinua mezurado de gravaj procezaj parametroj kiel temperaturoj, premoj,
niveloj, fluokvantoj kaj koncentratoj kaj surbaze de ĉi tiuj parametroj faras decidojn, ekzemple, la malfermado de
valvoj, la startado de pumpiloj, la regulado de hejtiloj ktp, tiamaniere ke difinitaj procezaj parametroj estas
devigitaj je difinitaj valoroj. La plej grava deirpunkto kiam oni konstrukcias tiajn aŭtomatajn sistemojn estas sekureco, kiu ĉirkaŭprenas homojn, la medion kaj aparatojn, sed ĉiam la sekureco de homoj estas la plej grava.
Kiam homoj, la medio kaj la aparatoj estas protektitaj, la kontrolado povas fokusi je profitaj celoj, kiel minimumigi la kromproduktadon, minimumigi la uzadon de energio kaj maksimumigi la produktadon kaj la kvaliton de produktoj.

* Kategorio Procezaŭtomatigo en la Vikimedia Komunejo (Multrimedaj datumoj)
La **preĝejo Sankta Triunuo** estas romkatolika preĝejo en urbo Battonya (Hungario).

Historio
--------

La klasikisma unutura preĝejo konstruiĝis en la 1810-aj jaroj, kiu estis 37 m longa, 15 m larĝa, 19 m alta (interne). En 1935 oni pligrandigis la preĝejon kaj en la sekva jaro oni konstruis 2 turojn, pli frue la malnovan malkonstruis. En 1935 Pál Molnár C. pentris la ĉefaltaran bildon kaj la freskojn. Nova altaro estis farita en 1977.

Konstruaĵo
----------

La preĝejo havas 2 turojn kun skulptaĵoj pri sankta Petro kaj Sankta Paŭlo. Interne tuj estas videbla granda ligna skulptaĵo pri Dipatrino kaj sur la muro reliefo pri Sankta Francisko el Asizo. Ĉe la ĉefaltaro estas bildoj pri Sankta Triunuo kaj Ave Maria. La flanka altaro pri Dipatrino kune kun skulptaĵo estas videbla ekde 1944. La alia flankaltaro montras Koro-n de Jesuo kun skulptaĵo kaj kun bildo pri Sankta Mikaelo. La orgeno troviĝas sur la galerio de 1951. Sub la preĝejo estas kripto.

Kermeso okazas en la dimanĉo de Sankta Triunuo.

Fontoj
------

* hungare[*rompita ligilo*]

Katolika preĝejo kaj urbodomo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La preĝejo en Molsdorf.
La (kastela) **Preĝejo Sankta Triunuo** troviĝas en la urbokvartalo Molsdorf de la turingia ĉefurbo Erfurto.

Historio
--------

En la malsupra vilaĝo estis unue sur la loko de la nuna malnova tombejo kirko *De Nia Kara Sinjorino*, kiu jam je la komenco de la 17-a jarcento kadukiĝis. La komencon de la 18-a jarcento la *Preĝejo Sankta Albano* malkonstruitis kaj anstataŭitis per novkonstruaĵo de inter 1717-21, komisiite fare de la hanovra ĉefoficisto Otto Christoph Schulze. En 1720 ĝi nomitis laŭ Sankta Triunuo, okaze de festa diservo en la 20-a dimanĉo post la Triunuofesto.

De 1945-89 la kirko tre kadukiĝis kaj estis finfine savita nur fare de engaĝiĝintaj molsdorfanoj.

Priskribo
---------

La konstruaĵo konsistas el alta meza navo, du malaltaj flankaj navoj, unu kvadrata orienta turo kun krono, lanterno kaj duonronda absido oriente.

Bilda ciklo
-----------

La pentrita ciklo de Hedwig Ruetz konsistas el ses grandaj olepentraĵoj, kopioj de freskoj de Fra Angelico. Ilin la artistino donacis al la preĝejo solene en la jaro 1934-a.

Vidu ankaŭ
----------

* Kastelo de Molsdorf

Eksteraj ligiloj
----------------

* Kategorio Preĝejo Sankta Triunuo (Erfurto) en la Vikimedia Komunejo (Multrimedaj datumoj)

* Bildoj el la interno de la kirko[*rompita ligilo*]
* Hejmpaĝo de la Rondo de la amikoj de al Kastela preĝejo Arkivigite je 2013-11-26 per la retarkivo Wayback Machine

Subnotoj
--------

1. ↑  Informoj pri la preĝejo sur la retpaĝaro de la Ekleziaro Arnstadt-Ilmenau.
**preĝejo Sankta Triunuo** estas romkatolika historia monumento en Hungario, en vilaĝo Velemér ekster la vilaĝo.

Aerfoto pri la preĝejo

Historio
--------

La preĝejo konstruiĝis supozeble inter 1250-1300. La unua mencio okazis nur en 1360. Tiutempe Velemér estis eklezia centro de 10 vilaĝoj. La freskoj pentriĝis en 1378. La turkoj ne atingis tiun areon, sed depost 1650 kalvinanoj profitis la preĝejon. Ili pentris per kalko la freskojn por ne vidi ilin. La katolikoj reakiris la preĝejon en 1733, sed mankis energio por la renovigo, tial ĝi estis forlasita. En 1863 Flóris Ferenc Rómer kontatis valorojn de la jam ruiniĝintaj konstruaĵojn. Li iniciatis la rekonstruon.

Pro incendio inter 1894-1904 denove renovigo okazis. Post arkeologia esplorado renovigo okazis ankaŭ en la 1960-aj jaroj. La lasta restaŭro okazis en 2001.

Konstruaĵo
----------

Aerfoto pri la preĝejo 
La preĝejo situas sola en rando de arbaro. La fasado konsistas el kvadrata turo, kies piedo la enirejo funkcias. Post la turo la pli larĝa, simpla kaj brikoforma navo etendiĝas, fine estas plurlatera sanktejo.

Freskoj
-------

La freskoj estis ne nur interne, sed ankaŭe ekstere. Nuntempe pro la longa aĝo de la preĝejo nur precipe la internaj freskoj estas videblaj.

La plej menciindaj freskoj estas Ave Maria, Sankta Mikaelo, Sankta Anna kun Sankta Maria. 12 apostoloj. 

Interno de la preĝejo 
Kermeso okazas en la dimanĉo de Sankta Triunuo, krome la 20-an de aŭgusto. La preĝejo ne estas uzata por regulaj mesoj, ptecipe turistoj vizitas ĝin.

Fontoj
------

* hungare kun fotoj
* hungare
* hungare kun fotoj
* hungare
La **preĝejo Sankta Petrus Canisius** estas romkatolika historia monumento kun monaĥejo  en Budapeŝto, en distrikto Ferencváros.

Surskribo super la preĝejpordo

Historio
--------

La lazaristoj kolektis monon por nova preĝejo en 1895. Ili konstruis kirkon kun patroneco de Sankta Vincento de Paul kune kun monaĥejo en 1903. La orgeno estis kreita en 1911. La lazaristoj ŝanĝis la konstruaĵon al bieno en 1919. La nova posedanto estis la diocezo, la kirko funkciis kiel paroĥa kirko. En 1936 la Sankta Seĝo permesis ŝanĝi la patronon al Petrus Canisius.

Preĝejo
-------

La preĝejo situas en korto, sed la fasada parto kontaktiĝas kun la trotuaro. La preĝejo kontaktiĝas kun la monaĥejo. La fasado estas simetria, sur ties teretaĝo la ornama pordo estas videbla, pli supre granda fenestrorozo situas. Super la pordo estas surskribo: Jen hejmo de Dio kun la homoj. La ĉefnavo havas po unu flankonavojn, la absido estas duonronda. La altaro estis farita el ligno, en ties meza niĉo estas statuo pri Petrus Canisius. Estas ankaŭ 2 flankaj altaroj kun statuoj de Sankta Jozefo, respektive Sankta Maria.

Monaĥejo
--------

La duetaĝa monaĥejo estis konstruita kune kun la preĝejo kaj havas enirejon ĉe la trotuaro. La monaĥejo kontaktiĝas maldekstre kun la preĝejo, dekstre kun loĝdomego. La nuntempa profilo estas lernejo kaj infanĝardeno.

Fontoj
------

* hungare kun fotoj
* hungare kun fotoj
* hungare kun fotoj[*rompita ligilo*]
* 

Flanko de la preĝejo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Lerneja enirejoLerneja enirejo
* ŜildojŜildoj

* Kategorio Preĝejo Sankta Petrus Canisius (Budapeŝto) en la Vikimedia Komunejo (Multrimedaj datumoj)
***Van Helsing*** estas usona agadfilmo de malhela fantazio de 2004 reĝisorita de Stephen Sommers kun scenaro bazita sur la rolulo de la romano Drakulo de Bram Stoker, nome doktoro Abraham van Helsing. La filmo estis protagonistigita de Hugh Jackman, Kate Beckinsale, David Wenham kaj Richard Roxburgh. En la intrigo Van Helsing, ĉasisto de monstroj devas helpi ciganan princinon fronti kaj elimini la grafon Valerius Drakulo. 

Kvankam la filmon ricevis negative la kinkritikistoj, ĝi iĝis biletvenda sukceso pro ĉirkaŭkalkulita enspezo de 300 milionoj da usonaj dolaroj.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

En 1887, en Transilvanio, Frankenstein, helpita de Igor kaj Drakula, kreas monstron, kiu fuĝas el la kolera homamaso. Unu jaron poste, en Parizo, la monstroĉasisto Gabriel Van Helsing en la katedralo Notre-Dame de Paris mortiĝas M. Hyde, krimkulpulo. Poste li venas al Romo (Vatikano) por esti ordenigita. Tie li ricevis komision detrui en Transilvanion Drakulon kaj protekti anoj de rumana familio nome Valerius, nome Anna kaj Velkan. Ili devas mortigi la vampiro; male la tuta familio restos eterne en la purgatorio. Van Helsing, akompanata de monaĥo, nome Carl, ekkonas Anna kaj Velkan, kiuj klopodas por mortigi homlupon kontrolitan de Drakulo, sed Helsing kaj Velkan falas al rivera gorĝo. 

Helsing kaj Carl poste venas al vilaĝo kie ili aliĝas al batalo de Anna kontraŭ la edzinoj de Drakulo, nome Verona, Mariŝka kaj Aleera. Helsing mortigas Mariŝka. Velkan vizitas Anna por averti ŝin pri planoj de Drakulo, sed li transformiĝas en homlupo kaj fuĝas. Helsing kaj Anna sekvas lin ĝis la kastelo de Frankenstein. Ili malkovras la planon de la grafo, nome vivigi milojn da siaj mort-vivantaj filoj, uzante Velkan kiel peranto por la procezo.

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Hugh Jackman: Gabriel Van Helsing
* Kate Beckinsale: Anna Valerius
* Richard Roxburgh: grafo Vladislao Dragulia, Drakulo
* David Wenham: Carl
* Shuler Hensley: la kritaĵo de Frankenstein
* Elena Anaya: Aleera
* Will Kemp: Velkan Valerius
* Kevin J. O'Connor: Igor
* Alun Armstrong: kardinalo Jinette
* Silvia Colloca: Verona
* Josie Maran: Mariŝka
* Tom Fisher: M. Crow
* Samuel West: Dro. Victor Frankenstein
* Robbie Coltrane: voĉo de Mr. Hyde
* Stephen Fisher: Dro. Jekyll

Referencoj
----------

  

* *En tiu ĉi artikolo estas uzita traduko de teksto el la artikolo Van Helsing (película de 2004) en la hispana Vikipedio.*


|  |  |
| --- | --- |
| Bibliotekoj | * PeEnEo: 840126
 |
***The Munsters*** ("La familio Munster") estas usona televidserio kiu priskribas la hejman vivon de familio de malmalicaj monstroj en kiu stelulas Fred Gwynne kiel la dommastro simila al la Monstro de Frankenstein nome Herman Munster, Yvonne De Carlo kiel vampira edzino, nome Lily Munster, Al Lewis kiel Avo, nome senila vampiro kiu nostalgias pri la "bonaj iamaj tagoj", Beverley Owen (poste anstataŭita de Pat Priest) kiel la nevino Marilyn Munster, kies usoneca belo faris ŝin la plej rimarkinda el la familio, kaj Butch Patrick kiel duon-vampiro, duon-homlupo filo Eddie Munster. La serio estis satiro kaj de tradiciaj monstrofilmoj kaj de la tipa familio de la epoko, kaj estis produktita de la kreantoj de *Leave It to Beaver*. Ĝi konkurencis kontraŭ la simile makabreca *The Addams Family* (kiu estis elsendita de la ABC) kaj atingis pli altajn rangojn en la Taksoj Nielsen.

En 1965, *The Munsters* estis nomumita por la premio Golden Globe Award por la Plej Bonkvalita Televidserio, sed ili ne ricevis la premion kiu estis atribuita al *The Rogues*. En la 21a jarcento la serio ricevis kelkajn nomumojn al la premio TV Land, inklude unu pro la Plej Malfidinda Ŝoforo (Herman Munster).

La serio estis origine elsendita ĵaŭde je la 7:30 vespere en CBS el la 24a de septembro, 1964, ĝis la 12a de majo 1966; oni produktis 70 epizodojn. La serio estis nuligita kiam la pinto estis atingita de serio de la ABC nome *Batman*, kiu estis tutkolora. Kvankam la sekvantaro estis malalta dum la dekomencaj du jaroj, *The Munsters* ja atingis grandan publikon pere de elsendo pere de kanalaro. Tiu populareco garantiis postan serion, kelkajn filmojn, kaj teatraĵon.

La 26an de oktobro, 2012, NBC elsendis modernan refilmon de *The Munsters* nome *Mockingbird Lane* kiel pilota fimo. La serio malsukcesis esti farita de NBC pro malkonsentoj pri la malhela naturo kaj nekonsistanta tono.

Referencoj
----------

1. ↑  "The Munsters: The Complete First Season", *DVD Talk*. Kontrolita 7a de decembro 2010.
2. ↑  "The Munsters: The Complete Series", *DVD Talk*. Kontrolita 7a de decembro 2010.
3. ↑   Munsters, The. Alirita 6a de aprilo, 2018.
4. ↑  "'TV Land Awards' turn back the time",  *Chicago Tribune*, 14a de marto, 2005. Kontrolita 6a de aprilo, 2018.
5. ↑  Fred John Del, Jr. Bianco.  (2012) *50 Favs of the '60s '70s '80s: A Look Back at Three Dynamic Decades*. AuthorHouse, p. 58. ISBN 1-468-56111-1.
6. ↑  Decaro, Frank, "A Neighborhood Where Every Day Was Halloween",  *The New York Times*, 26a de oktobro 2008. Kontrolita 10a de oktobro 2010.
7. ↑   NBC May Take Another Stab At 'The Munsters' Reboot Series. Alirita 18a de septembro, 2016.

* Kategorio The Munsters en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 641237
 |
**Progar,** serbe **Прогар,** estas vilaĝo en Serbio, en distrikto Beogrado (sed geografie en Srem (regiono)), en municipo de Surĉin. 

Loko de la municipo en Serbio

Bazaj informoj
--------------

* Areo:  km²
* Koordinatoj: 44°42′32″N 20°09'25″E
* Supermara alteco: 60 m
* Loĝantaro: 1455 en 2002
* Poŝtkodo: 11280
* Telefonprefikso: 011
* Aŭtokodo: BG

Geografio
---------

Progar etendiĝas laŭ maldekstra bordo de Savo, laŭ traira flankovojo.

Mapo pri municipo Surĉin

Historio
--------

La unua loĝantoj estis romianoj. La nuna vilaĝo formiĝis en 1521 pro alveno de serbaj rifuĝintoj. En la 16-a jarcento la vilaĝo jam apartenis al Osmana Imperio kaj la turkoj menciis ĝin en 1546. Post la turka dominado la vilaĝo apartenis al Limgarda zono de Habsburgoj ekde 1739. En 1760 la edukado oficiale komenciĝis. Ĝis Traktato de Trianon aŭstria-hungara kontrolo okazis, poste al Reĝlando de serboj, kroatoj kaj slovenoj, depost 1928 al Jugoslavio, fine al Serbio ĝi apartenis. En 2002 loĝis en Progar 1381 serboj (95 %), 9 jugoslavianoj, kroatoj kaj hungaroj po 8, ciganoj 3 kaj aliaj.

Vidindaĵoj
----------

* ortodoksa preĝejo de Sankta Gabrielo de 1799, en ambaŭ mondomilitoj la preĝejo parte detruiĝis, kermeso okazas en la 26-an de julio

Vidu ankaŭ
----------

* Strukturo de Vojvodino

Fontoj
------

* Serba Vikipedio
* Mapo pri Progar
**Preĝejo de Sankta Vendelo** estas romkatolika Monumento historia en Hungario, en Fegyvernek.

Historio
--------

La origina kirko estis konsekrita en 1332 en la komunumo tiam nomata *Fegyvernuc*. La nun videbla preĝejo konstruiĝis en la 1860-aj jaroj. La orgeno estas aŭdebla dekomence.

Konstruaĵo
----------

Apud la konstruaĵo kolono pri Sankta Triunuo el 1897 kaj ŝtona kruco el 1909 situas. La konstruaĵo mem komenciĝas per turo (malsupre estas la ĉefenirejo), kiun sekvas la unusola navo, fine estas absida parto, kiu finiĝas per duonronda arko. Inter la absido kaj navo ambaŭflanke estas flankaj ĉambroj. Interne post la enirejo galerio situas por la orgeno.

Kermeso okazas en la 20-an de oktobro, kiu estas tago de la konsekro.

Fontoj
------

* hungare
* hungare
* hungare Arkivigite je 2016-03-04 per la retarkivo Wayback Machine
* hungare Arkivigite je 2016-03-04 per la retarkivo Wayback Machine

Aerfoto pri la preĝejo

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Sankta Vendelo (Fegyvernek) en la Vikimedia Komunejo (Multrimedaj datumoj)
**Preĝejo Sankta Spirito** estas romkatolika historia monumento (ekde 1978) en Budapeŝto, en kvartalo Remetekertváros. La preĝejo servas ankaŭ la franclingvan kolonion en Budapeŝto.

Historio
--------

Ĝis la 1930-aj jaroj Remetekertváros estis apenaŭ loĝata. Tiutempe en privata loĝejo kapelo funkciis. La preĝejo estis konstruita inter 1937 kaj 1942. Unue oni konstruis kriptojn, helpe de ties vendado oni financis la plian konstruadon. Ankaŭ polaj rifuĝintoj helpis la konstruadon. En 1939 oni aĉetis la apudan domon, kiu iĝis paroĥo.

Konstruaĵo
----------

La ĉefnavo imitas la prakristanan bazilikon, al kiu aldoniĝas 2 flankaj navoj. La turo estas kvadrata. Interne sur la kolonoj estas videblaj ŝtonaj skulptaĵoj pri 12 sanktuloj. La ĉefaltara bildo pri alveno de Sankta Spirito estis pentrita en 1982. Menciindas alia pentraĵo fare de Pál Molnár C. pri Sankta Paŭlo.

En la kirko estis entombigita sensigne vitralisto József Palka.

Kermeso okazas en Pentekosto.

Fontoj
------

* hungare kun foto
* hungare

preĝejo Sankta Spirito
Interna parto de preĝejo Sankta Spirito

* Kategorio Preĝejo Sankta Spirito (Remetekertváros) en la Vikimedia Komunejo (Multrimedaj datumoj)
Kelkaj libroj pri programado
**Programado** en informadiko estas la procezo, kiu kondukas de la origina formulado de komputikproblemo al funkcianta komputila programo.

Programado implikas diversajn agadojn kiel analizo de la problemo, formulado de taŭgaj algoritmoj kaj kodigo de la algoritmoj en fontkodo, uzante programlingvon.

La celo de programado estas trovi sekvencon de instrukcioj, kiuj aŭtomatigos la plenumon de specifa tasko aŭ la solvon de antaŭfiksita problemo. La proceso de programado ofte postulas kompetentecon en multaj malsamaj fakoj.

Eksteraj ligiloj
----------------

* esperante Malgranda kurso pri programado por tutkomencantoj en Esperanto, kreita de Martin Rue, alŝutita en majo 2020 (serio de ok jutubaj filmetoj)

Vidu ankaŭ
----------

* Daŭra eldono

* Kategorio Programado en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 126852
* GND: 4076370-5
* LCCN: sh85107310
* BNF: 11932648m
* NDL: 00569223
* NKC: ph115891
* BNE: XX526555
 |
La **preĝejo Sankta Spirito** estas eklezia konstruaĵo en Hungario, en Szolnok.

Historio
--------

En la proksimeco kapelo Johano Nepomuko estis konstruita en 1773. En 1860 pro inundo de Tiso la kapelo detruiĝis, ĝi estis rekonstruita en 1881, poste kelkfoje renovigita, fine en 1966 malkonstruita. La skulptaĵoj kaj aliaj uzeblaj objektoj estis metitaj al la kirko Sankta Spirito, kiu estis konstruita inter 1934-1937 ĉe la urba tombejo.

Konstruaĵo
----------

La kirko situas sola. La fasado estas malsimetria, kiun la kvadrata turo dekstre rompas. Antaŭ la navo arkadoj reliefas, kiujn 6 kolonoj tenas. Post la arkadoj la enirejo konsistas el tri pordoj. Al la arkadoj larĝaj ŝtupoj kuras. La absido estas duonronda. Interne po unuj kolonserioj tranĉas la navon, tial estiĝis ĉefnavo kun 2 flanknavoj. Freskoj kovras la internajn murojn, Ferenc Chiovini pentris ilin. Lili Árkayné Sztehló pentris la vitralojn. La preĝejo havas kelonivelon, kie estas tombejo de urnoj.

Kermeso okazas en Pentekosto.

Fontoj
------

* hungare kun fotoserio
* hungare kun foto Arkivigite je 2019-02-13 per la retarkivo Wayback Machine
* Arkivigite je 2019-02-12 per la retarkivo Wayback Machine

* Kategorio Preĝejo Sankta Spirito (Szolnok) en la Vikimedia Komunejo (Multrimedaj datumoj)
La Preĝejo de la skotoj en Erfurto, iama abateja kirko.
La ĉefa navo.
La **Preĝejo Sanktaj Nikolao kaj Jakobo** (ankaŭ: *Preĝejo de la skotoj*, germane: ***Schottenkirche***) estas unu el la multnombraj preĝejej en la urbocentro de Erfurto (Schottenstraße nr. 11).

Historio
--------

Ĝi estas iama benediktana preĝejo. Donacinto estis en 1136 Walter von Gleisberg, kies tomba slabo videblas ene de la preĝejo. Ĝi montras la ministron, posedanto de la Kunitz-burgo, kaj lian edzinon.

La klostro estis filio de la abatejo de Sankta Jakobo en Regensburg, kies origino (misio fare de monaĥoj de la Britaj Insuloj) kromnomis la erfurtan monaĥejon *Schottenkloster*, t.e.: monaĥejo de la Skotoj. En 1200 la konstruoj estis finitaj. En 1472 granda incendio detruis partojn de la preĝejo, kiuj rekonstruiĝis laŭ la gotika stilo. Konata abato estis la kverelema Marianus Brockie. La monaĥejaj konstruaĵoj malkonstruitis en 1820, la kirko restis sen iu damaĝo.

En 1744 la preĝejo iĝis paroĥa por la komunumo de la Nikolao-kirko kies preĝejo detruitis per fajro. Ekde 2005 ĝi estas preĝejo filia de la paroĥa komunumo de Sankta Laŭrenco.

Priskribo
---------

La trinava baziliko estas romanikstila kun kelkaj gotikaj elementoj. La barokstila okcidenta fasado estis aldonita de 1720-29. En 1956 oni forigis la barokajn galeriojn ene de la preĝejo, malaltigante la plankon al la origina nivelo de la 12-a jc. Pro 900 jarojn daŭra altiĝo de la pavimo - tipe por malnovaj urboj - la planko estas je 1 metro malpli alta, kion atestas la ŝtupoj tuj malantaŭ la enirejo.

En 1964 iĝis rekonsekro, en 1971 estis instalitaj novaj vitraloj de Charles Crodel, similaj al ili en la katedralo.

Literaturo
----------

* Gerd Schöneburg: *Kirchen im Erfurter Gebiet*. Erfurt 2007.
* Georg Dehio / Stephanie Eißing / Franz Jäger:  *Handbuch der Deutschen Kunstdenkmäler: Thüringen*, eldonejo Deutscher Kunstverlag, 2003, ISBN 3422030506

Eksteraj ligiloj
----------------

* Kategorio Preĝejo Sanktaj Nikolao kaj Jakobo (Erfurto) en la Vikimedia Komunejo (Multrimedaj datumoj)

* Hejmpaĝo de la paroĥa komunumo.
Larĝa panoramo kun statuo en PudukkottaiLarĝa panoramo kun statuo en Pudukkottai

**Pudukkottai** (tamile புதுக்கோட்டை) estas urbego en la samnoma distrikto Pudukkottai (kie ĝi estas sidejo de la distrikto), en subŝtato Tamilnado, en sudorienta Barato. 

Vojo en Pudukkottai

Geografio
---------

Pudukkottai situas sur ebenaĵo en averaĝa alteco de 88 metrojn en rivervalo. Metropolo Tiruĉirapali troviĝas 53, alia distrikta sidejo Tanĝavur 57, Kumbakonam 89, Maduraj 93, Salem (Barato) 158, Erode 159, Koimbatore 214, Koĉi (Barato) 285, Majsuro 318, Bengaluro 319, subŝtata ĉefurbo Ĉenajo 335, Mumbajo 1152, Kolkato 1694, tutlanda ĉefurbo Delhio 2036 kilometrojn (aere). 

Lernejo

Demografio
----------

En 2011 Pudukkottai havis 117 745 da loĝantoj. En la 1990-aj jaroj Pudukkottai atingis la internacian klasifikon urbego (pli granda, ol cent mil). La meza legopovo estas 92.19%.

Historio
--------

Princlando Pudukottai estis kreita en la 17-a jarcento. En la pli postaj jarcentoj la regantoj faris ofte sendependan eksteran politikon. Pudukkotai finfine venis sub formalan britan protekton. La urba municipo estis fondita en 1912.

Ekonomio
--------

Ĉirkaŭaĵo de Pudukkottai estas ĉefe agrikultura areo, sed irigacio nepre necesas. Plejparte oni kultivas rizojn, krome miliojn, kotonojn, sukerkanojn, bananojn. La urba loĝantaro prilaboras la agrikulturaĵojn.

Religio kaj lingvoj
-------------------

La ĉefa religio en Pudukkottai estas hinduismo (79.4%), poste islamo (15.14%), fine kristanoj (4.89%). La tamila estas la ĉeflingvo, sed la uzo de la angla estas relative ofta. La angla estas la instrulingvo en la plej multaj instruejoj kaj oficoj en la serva sektoro.

Eduko
-----

En Pudukkottai la altnivela edukado okazas en kolegioj kaj instituto.

Vojo en Pudukkottai

Trafiko
-------

Pudukkottai estas bone ligita voje kaj fervoje al la proksimaj areoj. La plej proksima internacia flughaveno estas en Tiruĉirapali.

Klimato
-------

Pudukkottai havas savanoklimaton laŭ klimata klasifiko de Köppen kun musonoj. Jare pluvas averaĝe 923 mm. En ĉiuj monatoj pluvas, tamen en la dua jarparto pli ofte. La averaĝa temperaturo varias inter 20-37 °C.

Templo

Vidindaĵoj
----------

* temploj, moskeoj, kirkoj
* muzeo (la due plej granda en Tamilnado)
* fortikaĵo
* impona palaco

Fontoj
------

* WikiTrans


|  |  |
| --- | --- |
| Portala ikono | Portalo pri Barato |

* PreĝejoPreĝejo
* MuzeoMuzeo